ΓΡΑΠΤΗ ΕΡΩΤΗΣΗ E-0475/01

υποβολή: Erik Meijer (GUE/NGL) προς την Επιτροπή

(21 Φεβρουαρίου 2001)

Θέμα: Η εσωτερική αλιεία στην Ιρλανδία - χορήγηση ευρωπαϊκής ενίσχυσης σε μη επιτευχθέντες στόχους στον τομέα του τουρισμού, της αλιείας και της διαχείρισης της φύσης

1. Ενθυμείται η Επιτροπή ότι το Ευρωπαϊκό Ταμείο Περιφερειακής Ανάπτυξης συνέβαλε κατά τα τρία τέταρτα του κόστους της πρώτης πτυχής (777 000 ιρλανδικές λίρες) σε σχέδιο που εφαρμόστηκε στο πλαίσιο του επιχειρησιακού προγράμματος για τον τουρισμό (ΕΠ) για την Ιρλανδία και το οποίο,πό την ευθύνη της Περιφερειακής Επιτροπής Αλιείας της Δυτικής Ιρλανδίας όφειλε να διαρκέσει πέντε έτη και να στοιχίσει περίπου 30 εκατομμύρια λίρες;

2. Ενθυμείται επίσης η Επιτροπή ότι το εν λόγω πρόγραμμα αποσκοπούσε στην προώθηση και την ανάπτυξη των Δυτικών Λιμνών (Mask, Corrib, Carra και Arrow) και ότι το πρόγραμμα αυτό παρουσιάζεται ως μέρος μιας στρατηγικής που αποσκοπεί στην προσέλκυση ξένου τουρισμού στο δυτικό τμήμα της Ιρλανδίας και την αύξηση των εσόδων που αποφέρει η ερασιτεχνική αλιεία ενώ συγχρόνως, σύμφωνα με την οδηγία 92/43/ΕΟΚ(1) όφειλε να συμβάλει στη διατήρηση των φυσικών οικοτόπων και της φυσικής άγριας πανίδας και χλωρίδας;

3. Μπορεί να επιβεβαιώσει η Επιτροπή ότι το κόστος του σχεδίου για τις Δυτικές Λίμνες αυξήθηκε εν τω μεταξύ από τα 3 στα 5 και στη συνέχεια στα 7 εκατομμύρια λίρες;

4. Έχει χρησιμοποιηθεί εν τω μεταξύ το σύνολο της ενίσχυσης που χορήγησε η Ευρωπαϊκή Ένωση, έχονταςπόψη ότι χρησιμοποιήθηκαν συνέχεια σκάφη, κινητήρες, δίχτυα και jeeps που αποκτήθηκαν με την εν λόγω ενίσχυση και δεν έχουν ακόμη αποσβεσθεί;

5. Σε τί βασίζονται οι καταγγελίες που δημοσίευσε ο ιρλανδικός Τύπος σύμφωνα με τις οποίες αποσύρθηκαν αιφνιδίως, 3,3 εκατομμύρια λίρες ενίσχυσης, με αποτέλεσμα την παραίτηση 16 νέων που εργάζονταν για την Περιφερειακή Επιτροπή Αλιείας της Ιρλανδίας;

6. Βρίσκονται ακόμηπό εξέταση και άλλες αιτήσεις για παράταση της ενίσχυσης;

7. Οι δαπάνες που πραγματοποιήθηκαν κατά τα τελευταία έτη έχουν πράγματι οδηγήσει στην στοχευόμενη αύξηση του αριθμού τουριστών που επιδίδονται στην ερασιτεχνική αλιεία με καλαμίδι στην περιοχή ή αληθεύουν οι πληροφορίες περί μηλοποίησης του εν λόγω στόχου;

8. Υπάρχει η δυνατότητα να απαιτηθεί η επιστροφή, του συνόλου ή μέρους επιδοτήσεων που χορηγήθηκαν για τηνλοποίηση του εν λόγω στόχου; Είναι διατεθειμένη η Επιτροπή να κάνει χρήση της εν λόγω δυνατότητας;

(1) ΕΕ L 206 της 22.7.1992, σελ. 7.

Απάντηση του κ. Barnier Εξ ονόματος της Επιτροπής

(7 Ιουνίου 2001)

1. Το αρχικό κόστος για την ανάπτυξη των περιοχών Loughs Corrib, Mask και Carra εκτιμήθηκε στα 3 εκατομμύρια ιρλανδικές λίρες. Στα τελευταία πέντε χρόνια του προγράμματος, επενδύθηκε το ποσό των 2.5 εκατομμυρίων ιρλανδικών λιρών. Το πραγματικό κόστος του έργου για τις Δυτικές Λίμνες ανέρχεται στα 2,459,657 ιρλανδικές λίρες εκ των οποίων το ποσό των 1,844,743 (75 %) χορηγήθηκε από το Ευρωπαϊκό Ταμείο Περιφερειακής Ανάπτυξης (ΕΤΠΑ).

2. Το πρόγραμμα, το οποίο αποσκοπούσε στην ανάπτυξη των περιοχών Loughs Corrib, Mask και Carra (όχι του Lough Arrow), είχε τεράστια επιτυχία στο Lough Mask ως προς στη βελτίωση των αποθεμάτων και των αλιευμάτων της άγριας σκούρας πέστροφας και πραγματικά θεαματική επιτυχία στο Lough Corrib, στο οποίο σημειώθηκε κατά το έτος 2000 ο μεγαλύτερος όγκος αλιευμάτων των τελευταίων 12 χρόνων ως αποτέλεσμα του αναπτυξιακού προγράμματος. Οι λίμνες προωθούνται κατά τρόπο πολύ επιτυχημένο από δύο ειδικές ομάδες εμπορίας προϊόντων για την ερασιτεχνική αλιεία, τα έσοδα της οποίας έχουν αυξηθεί σημαντικά. Στοιχεία αναφέρουν, ως αποτέλεσμα αυτού του προγράμματος, τα μεγάλα οφέλη στην αποκατάσταση της χλωρίδας και της πανίδας στις ποτάμιες οδούς. Η αποκατάσταση σταδρόβια φυτά, στηνδρόβια μακρο-ασπόνδυλη πανίδα, στα αλιευτικά αποθέματα (είδη σολομονιδών και μη σολομινιδών - αγκαθερές πετρόμυζες κτλ.) και σε ορισμένα είδη πουλιών καταδεικνύει τα σημεία όπου πραγματοποιήθηκαν έργα.

Το έργο δεν περιλαμβάνει το Lough Arrow, το οποίο βρίσκεται στην βορειοδυτική περιφέρεια. Εντούτοις, το έργο για την αποκατάσταση ρεύματος για το Lough Arrow, για το οποίοποβλήθηκε αίτηση από το Βορειοδυτικό Περιφερειακό Συμβούλιο, έτυχε και αυτό της χρηματοδότησης του προγράμματος. Το ποσό που χορηγήθηκε ανήλθε στις 316,600 ιρλανδικές λίρες, εκ των οποίων 237,450 (75 %) κατεβλήθηκε από το ΕΤΠΑ.

3. Το κόστος του προγράμματος για τις Δυτικές Λίμνες ήταν, όπωςπολογίσθηκε το 1996, 3 εκατομμύρια ιρλανδικές λίρες με βάση τον απαιτούμενο χρόνο για να γίνουν οι εργασίες και τη διάρκεια του προγράμματος. Στη διάρκεια του πενταετούς χρονοδιαγράμματος επενδύθηκαν 2.5 εκατομμύρια ιρλανδικές λίρες. Η ολοκλήρωση τμημάτων της λεκάνης απορροής, η οποία προηγουμένως δεν θεωρείτο δυνατή με το τελευταίο πρόγραμμα, θα έχει πρόσθετο κόστος 3 εκατομμυρίων ιρλανδικών λιρών.

Το συνολικό κόστος του έργου Lough Arrow ήταν 316,600 ιρλανδικές λίρες. Το έργο παραδόθηκε εντός του προϋπολογισμού και δεν αναζητήθηκαν πρόσθετα κεφάλαια.

4. Η Ευρωπαϊκή συγχρηματοδότηση εξαντλήθηκε τελείως όταν έληξε το μέτρο για την τουριστική ερασιτεχνική αλιεία του ιρλανδικού επιχειρησιακού προγράμματος για τον τουρισμό. Η τελευταία αίτηση έγινε τον Νοέμβριο του 1999. Αυτή τη στιγμή δενπάρχει χρηματοδότηση της Κοινότητας για το Lough Arrow.

5. Κατά τη διάρκεια του προγράμματος, προσελήφθη από το Δυτικό Περιφερειακό Συμβούλιο Αλιείας πρόσθετο προσωπικό 16 ατόμων για να αναλάβουν το αναπτυξιακό πρόγραμμα. Μόλις έληξε η χορήγηση και δενπήρχε πλέον άλλη χρηματοδότηση για να συνεχίσουν την εργασία τους, απολύθηκαν.

6. Προς το παρόν, καμμία αίτηση για χρηματοδότηση δεν εξετάζεται.

7. Όπως αναφέρει το WRFB, έχει σημειωθεί τεράστια αύξηση στον αριθμό των ερασιτεχνών ψαράδων ιδίως στο Lough Corrib, και σε μικρότερο βαθμό, στο Lough Mask. Το Lough Corrib θεωρείται πλέον η καλύτερη περιοχή στην Ευρώπη για ψάρεμα της σκούρας πέστροφας και οι κρατήσεις για τη λίμνη σε περίοδους κορύφωσης της ερασιτεχνικής αλιείας είναι αδύνατες. Σύμφωνα με αρχικές εκθέσεις τουριστικών πρακτόρων, η επιτυχία που σημειώθηκε το έτος 2000 ήταν ανεπανάληπτη και το ψάρεμα στη λίμνη συνεχίστηκε με εξαιρετικά καλό ρυθμό καθόλη τη διάρκεια της περιόδου. Σύμφωνα με ενδείξεις, στη διάρκεια του έτους 2000 και η ερασιτεχνική αλιεία της σκούρας πέστροφας σημείωσε σημαντική άνοδο.

Σύμφωνα με τις πληροφορίες του NWRFB σχετικά με το Lough Arrow, το έργο ολοκληρώθηκε την περίοδο 1998-2000 και δεν αναμένεται να έχει αποτελέσματα στην αύξηση του αριθμού των ερασιτεχνών ψαράδων. Σκοπός του έργου ήταν να παρέχει μια μεγάλη ώθηση στα αποθέματα της άγριας πέστροφας στο Lough Arrow βελτιώνοντας την ωοτοκία και τα ποτάμια ανάπτυξής τους. Ένα τέτοιο έργο, από τη φύση του, δεν θα αποδώσει καρπούς με τη μορφή αύξησης του αριθμού των ερασιτεχνών ψαράδων σε μια περίοδο 3-4 ετών, μετά την οποία όμως θα έχει οδηγήσει σε αυξημένα αλιευτικά αποθέματα ενήλικης πέστροφας στη λίμνη. Πρέπει να σημειωθεί ότι κατόπιν των εργασιών διενεργείται πρόγραμμα ελέγχου στα ποτάμια. Τα αποτελέσματα είναι ιδιαίτερα ενθαρρυντικά καθώς δείχνουν σημαντική αύξηση στον αριθμό των ιχθυδίων πέστροφας. Ο Δρ. Martin O'Grady, διακεκριμένος ερευνητής του Κεντρικού Συμβουλίου Αλιείας, δήλωσε ότι τα ποτάμια θα είναι για πρώτη φορά σε θέση να παρέχουν επαρκή αριθμό άγριων σολομών στο απόθεμα του Lough Arrow ενώ συνήθως τα αποθέματα των άγριων σολωμών θα έπρεπε να τροφοδοτούνται από εκτρεφόμενους σε ιχθυοτροφεία σολομούς. Έτσι, σύμφωνα με όλες τις ενδείξεις, το έργο είχε τεράστια επιτυχία.

8. Όλα τα κεφάλαια δαπανήθηκαν για τους συγκεκριμένους σκοπούς του έργου όπως προτάθηκε και καλύπτονταν όλα από τα κριτήρια επιλεξιμότητας που ορίζονται στο μέτρο για την τουριστική ερασιτεχνική αλιεία του ιρλανδικού επιχειρησιακού προγράμματος για τον τουρισμό.